Li Pilatu jkun fl-aħbarijiet lejliet kull Ġimgħa l-Kbira hu normali. L-akkużi gravi fi New York kontra ċ-Chairman tal-Bank Pilatus Ali Sadr Hasheminejad kienu ilhom ikunu investigati sa mill-2013. Id-delitti finanzjarji fl-Istati Uniti tal-Amerika jidher li jeħduhom bis-serjetá. It-tmexmix tal-fenek probabbilment jitħalla għal wara s-sentenza. Waqt li fl-Istati Uniti kien qed ikun investigat iċ-Chairman tal-Bank Pilatus f'Malta l-MFSA kienet qed tagħmel dwar l-istess bank. Mid-dehra l-MFSA kienet sodisfatta b'dak li rriżultala tant li fl-2014 ħarġet il-liċenzja tal-Bank. Ilna nistaqsu dwar kif dan il-Bank ħa l-liċenzja. Għax hu diffiċli biex tifhem kif inhu possibli li fl-Istati Uniti l-Bank ikun taħt il-lenti u qed jiġi investigat u f'pajjiż ieħor fl-istess ħin jinfetħulu l-bibien beraħ u jingħata l-liċenzja. L-MFSA għandha ħafna x'tispjega. Hu meħtieġ li l-MFSA stess tkun investigata biex ikun stabilit x'irriżulta waqt il-proċess tad- u jekk kienx hemm min għalaq għajnejh. Fi ftit kliem: d- sar bis-serjetá jew le? L-istejjer li ilna nisimgħu dwar il-Bank Pilatus matul dawn l-aħħar xhur misshom ilhom li wasslu għal azzjoni drastika. Meta illum l-MFSA damet ġurnata sħiħa tiddelibera dwar x'ser tagħmel kont nistenna li tkun sospiża l-liċenzja tal-Bank inkella li l-MFSA taħtar amministrazzjoni temporanja u indipendenti għall-bank biex ikunu assigurat li jekk hemm xi provi li jistgħu jixħtu d-dawl fuq dak li għaddej, dawn ikunu ppreservati. Għax ngħiduha kif inhi, li bank ikollu lill-Gvern tal-Azerbajan bħala klijent ewlieni tiegħu kellha tiftah għajnejn kulħadd li hemm xi ħaġa mhux f'postha. Għax il-Gvern tal-Azerbajan hu magħruf bħala wieħed mill-iktar Gvernijiet korrotti fid-dinja. Kif ngħidu, ma min rajtek, xebbaħtek. Xi ħadd qed jaħsel idejh bħal Pilatu.